महापौर को बताई वार्ड की समस्याएं
बीकानेर | ऑलइंडिया हिंदू-मुस्लिम युवा एकता संगठन के कार्यकर्ता वार्ड 10 के निवासियों ने मंगलवार को नगर निगम के महापौर नारायण चौपड़ा से मिलकर वार्ड में व्याप्त समस्याओं से अवगत करवाकर निस्तारण की मांग की। भंवरलाल देवड़ा के नेतृत्व में महापौर से मिलने पहुंचे मोहल्लेवासियों ने बताया कि वार्ड में मेघवालों के मोहल्ले पूर्व पार्षद हरिभाई नायक के क्षेत्र में सफाई व्यवस्था पूरी तरह से बिगड़ी हुई है। नालियों की सफाई नहीं हो रही है तथा गंदा पानी सड़कों पर फैलने लगा है जिससे बड़ी मात्रा में मच्छर पनप रहे हैं। इससे विभिन्न बीमारियों के फैलने की आशंका है। इस पर महापौर ने प्रतिनिधि मंडल को शीघ्र कार्रवाई करने का आश्वासन दिया। प्रतिनिधि मंडल में एसपी लीलर, हरिभाई मेघवंशी, रघुवरदयाल, बाबूलाल हाटिला, अमरीश भाई नायक, शराफत अली, मंजूर अली भिश्ती, बालकिशन हाटिला, सुखदेव देवड़ा, सुखाराम इणखिया, कमला देवी, सुशीलादेवी, संजू मेघवाल आदि शामिल थे।
hin_Deva hin_Deva